Boliviya prezidenti: Dunyoda yagona mustabid Tramp hisoblanadi

Boliviya prezidenti Evo Morales amerikalik hamkasbi Donald Trampni tashqi va migratsiya siyosati tufayli “mustabid” deb atadi. Bu haqda “TASS” xabar bermoqda.

 Evo Morales.
“Dunyoda yagona mustabid Tramp hisoblanadi. Chunki u muhojirlar va ayollarni tahqirlamoqda, shuningdek, dunyoni boshqa mamlakatlariga nisbatan zo‘ravonlik va bosqinga undamoqda”, — deya yozuv qoldirdi u Twitter’dagi sahifasida.
Morales Tramp Oq uyda Kolumbiya prezidenti Xuan Manuel Santos bilan birgalikdagi matbuot anjumanida Venesueladagi vaziyatni “insoniyat uchun sharmandalik” deb ataganidan so‘ng shunday bayonot berdi.